**Poziv na gostujuće predavanje na Odsjeku za komunikologiju**

Poštovane kolegice studentice i poštovani kolege studenti,

na Odsjeku za komunikologiju u okviru kolegija *Imidž, upravljanje ugledom i lobiranje* održat će se gostujuće predavanje i obilazak [**AMM global instituta**](https://www.agi.hr/home/), prvog instituta kreativne industrije u Republici Hrvatskoj. AGI će, sukladno epidemiološkim uvjetima, virtualno otvoriti svoja vrata, a kroz dinamičan svijet radija vodit će vas Anita Šulentić, prokuristica instituta koji promiče stjecanje novih znanja i vještina.

Cilj je **približiti način rada na komercijalnim formatiranim radijskim postajama poput Antene Zagreb, Entera Zagreb i Radio Dalmacije** te predstaviti radne pozicije na modernim radijskim postajama, programska i prodajna pravila te tehnološku pozadinu rada na radijskim postajama. Na konkretnim primjerima ukazat će se na to kako su procesi konvergencije medija, formatizacije i digitalizacije transformirali radijski brend, multimedijalne radijske proizvode i programske proizvode na zahtjev ciljane publike.

Poseban dio predavanja bit će **posvećen procesu rebrandinga Narodnog radija u današnji narodni**, trenutno najslušaniju radijsku postaju na području Republike Hrvatske. Složeni proces rebrandinga narodnog nagrađen je nagradama struke kao što je to SoMo Borac za najbolji digitalni rad u regiji. Osim po vrhunskom radijskom programu i televizijskom kanalu, narodni je prepoznatljiv po organizaciji megalomanskih koncerata u Areni Zagreb kao što su koncerti Petra Graše i Doris Dragović.

Zainteresirani studenti bit će u prilici saznati sve o **besplatnim edukacijama poput DJ i NEWS praktikuma** te o **mogućnostima studentske prakse** na nekoj od izabranih radijskih postaja (narodni, Antena Zagreb, Extra FM, Enter Zagreb, Gold FM) ili u informativnoj radijskoj agenciji Media servis.

Predviđeni termin gostujućeg predavanja i virtualnog obilaska je **ponedjeljak, 19. travnja 2021. s početkom u 17:30 sati**, preko **MS Teams platforme na poveznici:** [**GOSTUJUĆE PREDAVANJE**](https://teams.microsoft.com/l/meetup-join/19%3ameeting_YmRiOTU2MzctYTI1OS00MDMwLTg4OGYtNDA4MTkyOGViYWIz%40thread.v2/0?context=%7b%22Tid%22%3a%2207e053be-8ee6-4cc8-86cd-8374fe3bfe38%22%2c%22Oid%22%3a%224ea4e0ad-5906-4694-b83a-83e3406000da%22%7d).

**Predavanje je obavezno za studente koji slušaju kolegij *Imidž, upravljanje ugledom i lobiranje*, a dobrodošli su svi koje zanima svijet medija, radijsko novinarstvo i komunikacijska industrija. Ranije prijave na predavanje nisu potrebne.**

**Detalji o predavanju:**

Microsoft Teams meeting

Join on your computer or mobile app

[Click here to join the meeting](https://teams.microsoft.com/l/meetup-join/19%3ameeting_YmRiOTU2MzctYTI1OS00MDMwLTg4OGYtNDA4MTkyOGViYWIz%40thread.v2/0?context=%7b%22Tid%22%3a%2207e053be-8ee6-4cc8-86cd-8374fe3bfe38%22%2c%22Oid%22%3a%224ea4e0ad-5906-4694-b83a-83e3406000da%22%7d)

[Learn More](https://aka.ms/JoinTeamsMeeting) | [Meeting options](https://teams.microsoft.com/meetingOptions/?organizerId=4ea4e0ad-5906-4694-b83a-83e3406000da&tenantId=07e053be-8ee6-4cc8-86cd-8374fe3bfe38&threadId=19_meeting_YmRiOTU2MzctYTI1OS00MDMwLTg4OGYtNDA4MTkyOGViYWIz@thread.v2&messageId=0&language=en-US)